Roko wa Montpellier (Montpellier, Ufaransa, 1348 hivi - Voghera, Italia, 16 Agosti 1379) alikuwa Mkristo maarufu kwa kuishi miaka mingi bila makao maalumu. Ndiyo maana kwa kawaida anachorwa amevaa nguo za hija. Katika mizunguko yake sehemu mbalimbali alihudumia kishujaa waliopatwa na tauni na kuwaponya wengi kwa mkono wake wenye karama. Huko Piacenza mwenyewe aliugua tauni akapona. Miaka 3-5 ya mwisho alikuwa mfungwa gerezani akidhaniwa mpelelezi, asifanye chochote kwa kujitetea au kujitambulisha kwa watawala ambao walikuwa ndugu zake wakamtambua baada ya kufa tu. Tangu kale ni kati ya watakatifu maarufu zaidi duniani, pia kwa sababu ya miujiza iliyosemekana alifanya wakati wa uhai wake na baada ya kifo, hasa kwa wagonjwa wa tauni, kama alivyoahidi kwa maandishi. Sikukuu yake ni tarehe 16 Agosti. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum Wikimedia Commons ina media kuhusu: Roko wa Montpellier "St. Roch". Catholic Encyclopedia. New York: Robert Appleton Company. 1913. http://www.newadvent.org/cathen/13100c.htm. Medieval Sourcebook: The Golden Legend, book V: Saint Rocke, William Caxton, translator Patron Saints: Saint Roch "St. Roch, Confessor", Butler's Lives of the Saints